nahid-hub/BLUGE-bengali-wikipedia-section-title-prediction huggingface dataset:
বৌদ্ধ সংস্কৃতিতে জ্বরাসুর এবং শীতলাকে কখনও কখনও পার্ণশবরীর সহযোদ্ধা হিসাবে দেখানো হয়, বৌদ্ধ ধর্ম মতে যিনি রোগ নিরাময়ের দেবী। জ্বরাসুর এবং শীতলাকে যথাক্রমে তার ডান এবং বাম দিকে সজ্জিত করে দেখানো হয়েছে। কিছু ছবিতে এই দেবদেবীদের পলায়নরতা অবস্থায় দেখানো হয়েছে বৌদ্ধ দেবী বজ্রযোগিনীর ক্রোধ থেকে বাঁচতে।

সঠিক অনুচ্ছেদ শিরোনাম কোনটি?
titleA. বৌদ্ধধর্ম
titleB. মন্দির
titleC. শীতলা মাতার স্নানযাত্রা
titleD. প্রতীকতা
উত্তর: titleA
বাংলাদেশে সংসদীয় শাসন ব্যবস্থা চালু হবার পর ১৯৯১ এর ৮ অক্টোবর দেশের রাষ্ট্রপতি নির্বাচিত হন। রাষ্ট্রপতি থাকা কালীন তিনি তৎকালীন সেনাবাহিনী প্রধান জেনারেল নাসিমের নেতৃত্বে সংঘটিত এক সামরিক অভ্যূত্থান প্রতিহত করেন। ১৯৯৬ সালের ৮ অক্টোবর তার রাষ্ট্রপতি হিসেবে মেয়াদ শেষ হয়। রাষ্ট্রপতি থাকাকালেই ১৯৯৬ সালের এক সেনা অভ্যূত্থান ঠেকিয়ে দেশবাসীর কাছে যথেষ্ট প্রশংসা কুড়ান।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. রাষ্ট্রপতি
titleC. মৃত্যু
titleD. রাজনৈতিক জীবন
উত্তর: titleB
নিউজ এবং কারেন্ট অ্যাফেয়ার্স চ্যানেল পাকিস্তান ব্রডকাস্টিং কর্পোরেশন ২০০০ সালের নভেম্বরে চালু করেছিল এবং ২০০৮ সালে জাতীয় সম্প্রচার পরিষেবাতে রূপান্তরিত হয়েছিল। এটি ইসলামাবাদ থেকে প্রতিদিন সকাল ৮:০০ টা থেকে ৯:০০ এবং প্রাদেশিক সদর দফতর থেকে প্রতিদিন 8 ঘণ্টা প্রোগ্রাম সম্প্রচার করে। ফ্রিকোয়েন্সি :


সঠিক অনুচ্ছেদ শিরোনাম কোনটি?
titleA. চ্যানেল
titleB. ইতিহাস
titleC. এফএম ১০১
titleD. নিউজ ও কারেন্ট অ্যাফেয়ার্স চ্যানেল
উত্তর: titleD
জৈন প্রবাদানুসারে, চন্দ্রগুপ্ত মৌর্য্যের উপদেষ্টা চাণক্য শত্রু দ্বারা বিষপ্রয়োগে হত্যা করার চেষ্টার বিরুদ্ধে শারীরিক প্রতিষেধক তৈরী করার উদ্দেশ্যে প্রতিদিন চন্দ্রগুপ্ত মৌর্য্যকে তার অজান্তে অল্প মাত্রায় বিষ পান করাতেন। একদিন চন্দ্রগুপ্ত মৌর্য্য তার বিষযুক্ত খাবার অন্তঃসত্ত্বা দুর্ধরার সঙ্গে ভাগ করে খেলে, দুর্ধরার মৃত্যু হয়। তার সন্তানকে বাঁচাতে চাণক্য সদ্যমৃত দুর্ধরার পেট কেটে তাকে বের করে আনলে বিন্দুসারের জন্ম হয়। পরবর্তীকালে বিন্দুসার মৌর্য্য সম্রাট হিসেবে সিংহাসনে আরোহণ করলে চাণক্য তার রাজনৈতিক উপদেষ্টা হিসেবে দায়িত্ব পালন করেন। হেমচন্দ্রের পরিশিষ্টপর্ব অনুসারে, বিন্দুসারের একজন মন্ত্রী সুবন্ধু চাণক্যকে অপছন্দ করতেন। তিনি বিন্দুসারকে জানান যে তার মাতা দুর্ধরার মৃত্যুর জন্য চাণক্য দায়ী ছিলেন। এই ঘটনার কথা জানতে পেরে বিন্দুসার প্রচণ্ড ক্রুদ্ধ হলে বৃদ্ধ চাণক্য জৈন আচার সল্লেখনা বা স্বেচ্ছা-উপবাস করে দেহত্যাগ করার সিদ্ধান্ত নেন। কিন্তু এই সময় চাণক্য যে তার মাতার মৃত্যুর জন্য সরাসরি দায়ী ছিলেন না, তা অনুসন্ধান করে বিন্দুসার জানতে পেরে নিজের ভুল বুঝতে পারেন এবং সুবন্ধুকে চাণক্যের নিকট পাঠান যাতে, চাণক্য তার মৃত্যু সঙ্কল্প ত্যাগ করেন। কিন্তু সুযোগসন্ধানী সুবন্ধু এই সময় চাণক্যকে আগুনে পুড়িয়ে হত্যা করেন।

সঠিক অনুচ্ছেদ শিরোনাম কোনটি?
titleA. রচনা
titleB. উৎস
titleC. বিন্দুসারের সঙ্গে সম্পর্ক
titleD. প্রথম জীবন
উত্তর: titleC
পৃথিবীতে বায়ুমণ্ডলীয় চাপ ব্যাপকভাবে পরিবর্তিত হয় এবং এই পরিবর্তন আবহাওয়া এবং জলবায়ু অধ্যয়নের ক্ষেত্রে গুরুত্বপূর্ণ। আবহাওয়া উপর বায়ু চাপের প্রভাবগুলির জন্য দেখুন চাপীয় সিস্টেম।

বিশ্বব্যাপী বায়ুমণ্ডলীয় চাপ বায়ুমণ্ডলীয় জোয়ার দ্বারা সৃষ্ট একটি দৈনিক অথবা অর্ধ-দৈনিক (দৈনিক দুইবার) চক্র দেখায়। এই প্রভাবটি ক্রান্তীয় অঞ্চলে সবচেয়ে শক্তিশালী আর মেরু অঞ্চলের প্রায় শূন্যের কাছাকাছি। এই পরিবর্তনের দুটি চক্র রয়েছে, একটি দৈনিক (২৪ ঘণ্টা) চক্র এবং অন্যটি অর্ধ-দৈনিক (১২ ঘণ্টা) চক্র।

সঠিক অনুচ্ছেদ শিরোনাম কোনটি?
titleA. রেকর্ডসমূহ
titleB. স্থানীয় পার্থক্য
titleC. পরিমাপ এবং মানচিত্র
titleD. উচ্চতা পার্থক্য
উত্তর: titleB
পাটিয়ালায় দ্বিতীয় ইন্ডিয়ান গ্রাঁ প্রি প্রতিযোগিতায় ২০০ মিটার দৌড়ে সোনা জিতে রায় আবার ফিরে আসেন। রায় ২০০ মিটার দৌড়ে তার আগের সেরা ২৪.৩৩ সেকেন্ডকে উন্নত করতে সক্ষম হন এবং ২৪.২৩ সেকেন্ড সময় নিয়ে একটি নতুন রেকর্ড করেন।

রায়, ৭ই জুলাই ২০১৩ তারিখে, পুনেতে ২০তম এশিয়ান অ্যাথলেটিকস চ্যাম্পিয়নশিপে এশিয়ান ট্র্যাক অ্যান্ড ফিল্ডে ২০০ মিটার দৌড়ে রৌপ্য পদক জেতেন। পশ্চিমবঙ্গ অ্যাথলেটিক অ্যাসোসিয়েশন, ১৭ই জুলাই ২০১৩ তারিখে, রায়কে সংবর্ধিত করে এবং রাজ্য সমিতির পক্ষ থেকে তাকে ৫০,০০০ টাকা এবং পুরস্কার প্রদান করা হয়।

সঠিক অনুচ্ছেদ শিরোনাম কোনটি?
titleA. ২০১৩: ভারতীয় গ্রাঁ প্রি প্রতিযোগিতা এবং ২০তম এশিয়ান অ্যাথলেটিক্স প্রতিযোগিতা
titleB. ২০০৪-২০০৬: স্কুল গেমস এবং জুনিয়র জাতীয় ক্রীড়া
titleC. ২০১৫: লড়াই এবং আঘাত
titleD. ক্রীড়া জীবন
উত্তর: titleA
স্রোং-ব্ত্সন-স্গাম-পোর জন্মের সময় সম্বন্ধে নিশ্চিত জানা যায় না। তিব্বতীদের মতে তার জন্ম ষাঁড়ের নামে চিহ্নিত বছরে লাসার উত্তরপূর্বে মালদ্রো অঞ্চলের গ্যামাতে জন্মগ্রহণ করেন। সেই অনুযায়ী তার জন্ম ৫৫৭, ৫৬৯, ৫৮১, ৫৮৩, ৬০৫ বা ৬১৭ এর মধ্যে যে কোন একটি খ্রিষ্টাব্দে হয়েছে বলে মনে হয়। তার পিতা গ্নাম-রি-স্রোং-ব্ত্সন‎ তিব্বতের প্রথম সম্রাট।

সঠিক অনুচ্ছেদ শিরোনাম কোনটি?
titleA. বৌদ্ধ ধর্ম প্রসার
titleB. সাংস্কৃতিক প্রসার
titleC. জন্ম
titleD. সামরিক অভিযান
উত্তর: titleC
আজাদ আবুল কালাম "আরণ্যক" নাট্যগোষ্ঠীর সাথে অক্টোবর ১৯৮৫ সাল থেকে দীর্ঘ ১২ বছর সম্পৃক্ত ছিলেন। তার মঞ্চ নাটকে অভিষেক হয় আবদুল্লাহ হেল মাহমুদের নির্দেশনায় "নানকের পালা" নাটক দিয়ে।

১৯৯৫ সালে আজাদ টেলিভিশন নাটকে প্রথম অভিনয় করেন মামুনুর রশীদ নির্দেশিত "বিশ্বাস" নাটকে। ১৯৯৭ সালে তিনি "প্রাচ্যনাট" নাট্যদল প্রতিষ্ঠা করেন।

সঠিক অনুচ্ছেদ শিরোনাম কোনটি?
titleA. পুরস্কার
titleB. কর্মজীবন
titleC. মঞ্চ ও টেলিভিশন নাটক: ১৯৮৫-২০০০
titleD. ২০১০-এর দশক
উত্তর: titleC
আখতারুজ্জামান মোহাম্মদ ইলিয়াসের কর্মজীবন শুরু হয় জগন্নাথ কলেজে প্রভাষক পদে যোগদানের মাধ্যমে। এরপর তিনি মিউজিক কলেজের উপাধ্যক্ষ, প্রাইমারি শিক্ষা বোর্ডের উপ-পরিচালক, ঢাকা কলেজের বাংলার প্রফেসর ও বিভাগীয় প্রধান হিসেবে দায়িত্ব পালন করেন। তিনি মফিজউদ্দিন শিক্ষা কমিশনের সদস্য ছিলেন। 
১৯৭৩ সালে তিনি বিয়ে করেন। তার স্ত্রীর নাম সুরাইয়া তুতুল। মুক্তিযুদ্ধের সময় পরিচিত মুক্তিযোদ্ধাদের আশ্রয় দেন, গোপনে তাদের সঙ্গে যোগাযোগ রাখেন। তার লেখা প্রতিশোধ, অন্য ঘরে অন্য স্বর, খোঁয়ারি, মিলির হাতে স্টেনগান, অপঘাত, জাল স্বপ্ন স্বপ্নের জাল, রেইনকোট প্রভৃতি গল্পে পরোক্ষ বা প্রত্যক্ষভাবে উঠে এসেছে মুক্তিযুদ্ধ ও যুদ্ধপরবর্তী রাজনৈতিক এবং সামাজিক বাস্তবতা। ১৯৭৫ সালে বাকশাল গঠিত হলেও সরকারি কলেজের শিক্ষক হিসেবে বাকশালে যোগ দেওয়ার চাপ থাকলেও যোগ দেন নি।

সঠিক অনুচ্ছেদ শিরোনাম কোনটি?
titleA. কর্মজীবন
titleB. সাংগঠনিক তৎপরতা
titleC. মৃত্যু
titleD. সম্মাননা
উত্তর: titleA
কবির সাহিত্য রচনার ভাষা অত্যন্ত সহজ-সরল, দুর্বোধ্যতামুক্ত। এ কবির কাব্যসৌধ গড়ে উঠেছে সুবোধ্যতার ভিতের ওপর। কবির শ্রেষ্ঠ রচনা হল ‘অনিবার্য বিপ্লবের ইশতেহার’। এই গ্রন্থে্র কবিতা ‘অনিবার্য বিপ্লবের ইশতেহার’ কবিতাটি সমগ্র বাংলা সাহিত্যের মধ্যেই একটি অন্যতম সেরা কবিতা। তিনি যে-সমাজের স্বপ্ন দেখেন তার অসাধারণ এক কাব্যিক রূপ দিয়েছেন এই কবিতায়। যা বাংলা সাহিত্যে আর কোনো কবির কলমে এ রকমভাবে ফুটে উঠেনি। তার এ কবিতার কয়েকটি চরণ-

উপরিউক্ত চরণগুলোতে কবির সাহিত্যিক দ্যোতনা প্রকাশ পেয়েছে। আবার কবির আদর্শের বিপ্লবের ব্যঞ্জনা ধ্বনিত হয়েছে নিম্নোক্ত চরণগুলোতে-
সঠিক অনুচ্ছেদ শিরোনাম কোনটি?
titleA. জন্ম, শিক্ষা, জীবিকা
titleB. পুরস্কার
titleC. সাহিত্যকর্ম
titleD. রচনাশৈলী
উত্তর: titleD
জাতিসংঘে যোগদানের আগে ডঃ নাফিস সাদিক পাকিস্তান কেন্দ্রীয় পরিবার পরিকল্পনা কাউন্সিলের মহাপরিচালক ছিলেন, জাতীয় পরিবার পরিকল্পনা কর্মসূচী পরিচালনার জন্য দায়ের করা সরকারী সংস্থা। তিনি ১৯৬৬ সালে পরিকল্পনা ও প্রশিক্ষণের পরিচালক হিসাবে কাউন্সিলে যোগ দিয়েছিলেন। তিনি ১৯৬৮ সালে উপ-মহাপরিচালক এবং ১৯৭০ সালে মহাপরিচালক নিযুক্ত হন। তার আগে, ১৯৬৪ সালে ডাঃ সাদিককে সরকারের পরিকল্পনা কমিশনের স্বাস্থ্য বিভাগের প্রধান নিযুক্ত করা হয়েছিল। ১৯৫৪ থেকে ১৯৬৩ সাল পর্যন্ত ডাঃ সাদিক পাকিস্তানের সশস্ত্র বাহিনীর বিভিন্ন হাসপাতালে বেসামরিক মেডিকেল অফিসার হিসাবে দায়িত্ব পালন করেছিলেন। 

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রকাশনা
titleC. পাকিস্তান
titleD. জাতিসংঘ
উত্তর: titleC
ছাত্র থাকাকালেই মোস্তাফা জব্বারের কর্মজীবন শুরু হয় ১৯৭২ সালের ১৬ জানুয়ারি সাংবাদিকতার মধ্য দিয়ে। সেই সময়ে তিনি সাপ্তাহিক গণকণ্ঠ পত্রিকায় রিপোর্টার হিসেবে কাজে যোগ দেন। ২১ ফেব্রুয়ারি ১৯৭২ পত্রিকাটি দৈনিকে পরিণত হয়। ১৯৭৫ সালের জানুয়ারি পর্যন্ত গণকণ্ঠ পত্রিকাটি নিয়মিত প্রকাশিত হতো এবং সেই সময়ে প্রকাশিত পত্রিকাটির শেষ সংখ্যা পর্যন্ত তিনি তাতে কর্মরত ছিলেন। ১৯৭৩ সালে তিনি ঢাকা সাংবাদিক ইউনিয়নের প্রচার ও প্রকাশনা সম্পাদক নির্বাচিত হন।
গণকণ্ঠ বন্ধ হয়ে যাবার পর তিনি ট্রাভেল এজেন্সি, মুদ্রণালয়, সংবাদপত্র ইত্যাদি ব্যবসায় যুক্ত হন। তিনি ট্রাভেল এজেন্টদের সংগঠন আটাব (এসোসিয়েশন অব ট্রাভেল এজেন্টস অব বাংলাদেশ)- এর সাধারণ সম্পাদক ছিলেন। তিনি ১৯৮৭ সালের ২৮শে এপ্রিল ব্যবসায় প্রবেশ করেন। সেই বছরের ১৬ মে তিনি কম্পিউটারে কম্পোজ করা বাংলা সাপ্তাহিক পত্রিকা আনন্দপত্র প্রকাশ করেন। ১৯৮৮ সালের ১৬ ডিসেম্বর তিনি প্রকাশ করেন বিজয় বাংলা কীবোর্ড ও সফটওয়্যার। সেটি প্রথমে মেকিন্টোস কম্পিউটারের জন্য প্রণয়ন করেন। পরে ১৯৯৩ সালের ২৬ মার্চ তিনি উইন্ডোজ অপারেটিং সিস্টেমের জন্যও বিজয় বাংলা কীবোর্ড ও সফটওয়্যার প্রকাশ করেন। তিনি আনন্দ প্রিন্টার্স এবং আনন্দ মুদ্রায়ণের প্রতিষ্ঠাতা। 
তিনি ইতিপূর্বে বাংলাদেশ কম্পিউটার সমিতির নির্বাহী পরিষদের সদস্য, কোষাধ্যক্ষ ও সভাপতি হিসাবে দায়িত্ব পালন করেছেন। এছাড়া তিনি বাংলাদেশ এসোসিয়েশন অব সফটওয়্যার এন্ড ইনফরমেশন সার্ভিসেস ( বেসিস ) এর প্রতিষ্ঠাতা সহ-সভাপতি ও পরিচালক এবং বাংলাদেশ কম্পিউটার ক্লাবের সভাপতি ছিলেন। ২০০৮-০৯ সময়কালে তিনি দ্বিতীয় বারের মতো বাংলাদেশ কম্পিউটার সমিতির সভাপতির দায়িত্ব পালন করেন। ২০১০-১১ সালে তিনি তৃতীয় বারের মতো বাংলাদেশ কম্পিউটার সমিতির সভাপতির দায়িত্ব পালন করেছেন। ২০১২-মে-১৩ সময়কালে তিনি এই সমিতির পরিচালক হিসেবে দায়িত্ব পালন করেছেন। ১ জুন ২০১৩ থেকে ৩১ মার্চ ২০১৪ পর্যন্ত তিনি আবার চতুর্থবারের মতো বাংলাদেশ কম্পিউটার সমিতির সভাপতির দায়িত্ব পালন করেছেন। বর্তমানে (২০১৪-১৫-১৬) তিনি বাংলাদেশ কম্পিউটার সমিতির উপদেষ্টা। তিনি প্রধানমন্ত্রীর নেতৃত্বাধীন ডিজিটাল বাংলাদেশ টাস্কফোর্সসহ বিভিন্ন সংস্থায় যুক্ত আছেন। তিনি ২০১৪-১৫-১৬ সময়কালে বৃহত্তর ময়মনসিংহ সাংস্কৃতিক ফোরামের সভাপতির দায়িত্ব পালন করছেন। তিনি নেত্রকোণা জেলা সমিতির উপদেষ্টা। তিনি নেত্রকোণা যুব সমিতি প্রতিষ্ঠা করেন ও সভাপতির দায়িত্ব পালন করেন। দেশে কম্পিউটারের শুল্ক ও ভ্যাট মুক্ত আন্দোলন ও শিক্ষায় কম্পিউটার প্রচলনের জন্য মোস্তাফা জব্বার এখন তথ্য ও যোগাযোগ প্রযুক্তি বিষয়ক অনেক কমিটির সদস্য। তিনি কপিরাইট বোর্ড এবং বাংলাদেশ হাইটেক পার্ক অথরিটির সদস্য। ২০০৭ সালের ২৬ মার্চ তিনি ডিজিটাল বাংলাদেশ ধারণা সম্পর্কে প্রথম নিবন্ধ লেখেন এবং তার দ্বারাই ২০০৮ সালে বাংলাদেশ আওয়ামী লীগের নির্বাচনী ইশতেহারে ডিজিটাল বাংলাদেশ প্রতিষ্ঠার অঙ্গীকার লিপিবদ্ধ হয়।

সঠিক অনুচ্ছেদ শিরোনাম কোনটি?
titleA. পরিবার
titleB. পুরস্কার
titleC. কর্মজীবন
titleD. মুক্তিযুদ্ধ
উত্তর: titleC
দমকা টর্নেডো হল দমকা বাতাস সংবলিত ছোট, উলম্ব ঘূর্ণি। যেহেতু এগুলো মেঘের সাথে যুক্ত থাকে না, তাই এদের আসলে টর্নেডো বলা যায় কি না এ নিয়ে বিতর্ক রয়েছে। বজ্রসম্পন্ন ঝড়ের বর্হিপ্রবাহ থেকে দ্রুত গতির ঠান্ডা ও শুষ্ক বায়ু ঝড়ের বর্হিসীমানার অবস্থিত স্থির, উষ্ণ ও আর্দ্র বায়ুর মধ্য দিয়ে প্রবাহিত হলে যে "ঘূর্ণন" প্রভাব সৃষ্টি হয় তার কারণে এগুলো সৃষ্টি হয়। যদি নিম্নস্তরে বায়ুর গতি ও দিক পরিবর্তন খুব দ্রুত হয়, তবে আনুভূমিক (অথবা কোণাকুণি) ভাবে ঘূর্ণন হতে পারে যা ভূমি স্পর্শ করে। এর ফলে দমকা টর্নেডো সৃষ্টি হয়। এগুলো সাধারণত সরল-রৈখিক ঝড়ো বাতাসের ফলে ক্ষতিগ্রস্থ কোন এলাকার ক্ষুদ্র অংশে ঘূর্ণন বায়ু দ্বারা মারাত্মক ক্ষতি করে। যেহেতু এগুলো কোরিওলিস শক্তি তথা মেসোসাইক্লোনের সাথে সংশ্লিষ্ট নয়, তাই এর ঘূর্ণন সাইক্লোনিক বা এন্টি-সাইক্লোনিক যে কোন কিছুই হতে পারে। 
সঠিক অনুচ্ছেদ শিরোনাম কোনটি?
titleA. ঘনীভূত ফানেল
titleB. দমকা টর্নেডো
titleC. ফানেলাকৃতির মেঘ
titleD. বাহ্যিক রূপ
উত্তর: titleB
চট্টগ্রাম চেম্বার অব কমার্স এন্ড ইন্ডাষ্ট্রিজ এর প্রতিষ্ঠাতা প্রেসিডেন্ট। এছাড়া তিনি রাউজান গহিরা শান্তির দ্বীপের ও রাউজান কলেজের প্রতিষ্ঠাতা। চট্টগ্রাম বিশ্ববিদ্যালয়, চট্টগ্রাম মেডিকেল কলেজ হাসপাতাল, চট্টগ্রাম সিটি কলেজ, চট্টগ্রাম নাইট কলেজ, চট্টগ্রাম মহিলা কলেজ এবং চট্টগ্রাম ইঞ্জিনিয়ারিং কলেজ প্রতিষ্ঠায় তার বিশেষ অবদান রয়েছে। জনাব চৌধুরী একক প্রচেষ্টায় ১৯৬৩ সালে রাউজান কলেজ এবং ১৯৬২ সালে রাউজানের গহিরায় শান্তির জন্য নোবেল পুরস্কার অর্জনকারী বেলজিয়ামের অনুদানে প্রতিষ্ঠা করেন শান্তির দ্বীপ।

সঠিক অনুচ্ছেদ শিরোনাম কোনটি?
titleA. শিক্ষা
titleB. সন্তান
titleC. কাজ
titleD. জন্ম
উত্তর: titleC
ভোলানাথ বরুয়ার জন্ম হয়েছিল নগাঁও জেলার পুরানোগুদামে (ইংরাজী ১৮৫৩ সালে)। তাঁর বাবা ছিলেন নাওশলীয়া বরুয়ার ঘরের ঘনশ্যাম বরুয়া এবং মাতার নাম ছিল ভোগদৈ বরুয়ানী। ১২ বছর বয়সে অর্থাৎ ১৮৬৫ সালে বরুয়াদেবকে নগাঁওয়ের জেলা স্কুলে নাম দেওয়া হল। তিনি খোজ কাঢ়িয়েই পড়াশালিতে আসা-যাওয়া করতেন। প্রাথমিক শিক্ষা গ্রহণ করার সময়ই তাঁর বাবা মারা যায়। বাবা মারা যাবারপর আর্থিক অবস্থা পূর্বের থেকে শোচনীয় হয়ে যায়৷ সেজন্য শিশু ভোলানাথ নগাঁও থেকে গুয়াহাটিতে থাকা ভিনিহি দত্তনারায়ণ বরার বাড়ি আসেন। এখানেই তাঁর ভবিষ্যতের ব্যবসার সতীর্থ এবং ভাগিনেয় শ্রী মহীনারায়ণ বরার সাথে বন্ধুত্ব স্থাপন হয়। গুয়াহাটিতে আসার আগে তাঁর অন্য একজন ভিনিহি নগাঁওয়ের রুদ্ররাম বরদলৈর সাথে একপ্রকার প্রতিশ্রুতিবদ্ধ হয়ে আসেন যে বরদলৈ ভোলানাথ বরুয়ার কাছ থেকে মাসে ৫ টাকা করে পড়ার খরচ হিসাবে পাঠাবেন। গুয়াহাটিতে বিদ্যারম্ভ করার কালেই বরুয়া রাধানাথ বরুয়া, রায় বাহাদুর ভুবন রাম দাস, লক্ষ্মীপ্রসাদ বরুয়া ইত্যাদি অসমীয়ার সান্নিধ্যে আসেন। এরা বরুয়ার সহপাঠী ছিলেন। এইমত দুটিবছর ভিনিহি দত্তনারায়ণ বরার ঘরে কাটানোর পর তাঁর পরিচয় হয় হেমচন্দ্র বরুয়ার সাথে। দুইজমের মধ্যে ঘনিষ্ঠতা বৃদ্ধি পায় এবং ঘন ঘন বরুয়া হেমচন্দ্র বরুয়ার বাড়ি আসা-যাওয়া করতে থাকেন। হেম বরুয়ার বাড়িতে সময়ে-সময়ে গোষ্ঠী খোয়া নানান লোকের সান্নিধ্য পাওয়ার উদ্দেশ্যে ভোলানাথ বরুয়া একদিন এসে হেম বরুয়ার ঘরে থাকার সময়ও ভিনিহি যথেষ্ট সহায়তা করেছিলেন। প্রথম শ্রেণীতে উত্তীর্ণ হওয়ার সময়েই বরুয়া একটি শক্ত রোগে ভোগেন এবং তখন ভাগিনেয় মহীনারায়ণ বরা তাঁর পরিচর্যা করেন।

সঠিক অনুচ্ছেদ শিরোনাম কোনটি?
titleA. কলকাতায়
titleB. কর্মজীবন
titleC. ব্যবসায়িক ক্ষতি এবং পুনরুত্থান
titleD. জন্ম,পরিবার এবং শিক্ষা
উত্তর: titleD
রেলপথ হল কিয়েভের শহরের মধ্যে এবং শহরতলিতে পরিবহনের প্রধান ভরসা। শহরের একটি দূরপাল্লার যাত্রী পরিবহন স্টেশন, ৬টি পণ্য পরিবহন স্টেশন, ডিপো ও মেরামত সুবিধা সহ একটি উন্নত রেলপথের পরিকাঠামো রয়েছে। তবে এই সিস্টেম এখনও যাত্রীদের সম্পূর্ণ চাহিদা পূরণ করার জন্য ব্যর্থ, বিশেষ করে, কিয়েভের দূরপাল্লার যাত্রীদের জন্যে শুধুমাত্র একটি যাত্রী টার্মিনাল রয়েছে যা ভোজকাল-এ অবস্থিত।

কিয়েভের বামদিকের অংশে ডার্নটিসিয়া রেলওয়ে স্টেশনটি দূরপাল্লার যাত্রী হাব বানানোর জন্য নির্মাণ কাজ চলছে, যা কেন্দ্রীয় স্টেশনে ট্রাফিক কম করতে সহায়ক হতে পারে। শহরের রেলপথের উন্নয়নে সীমাবদ্ধতার অন্য একটি সমস্যা হল নেইপার নদীর উপরে নির্মিত সেতু গুলি। বর্তমানে দুটি রেল-সেতুর মধ্যে শুধুমাত্র একটিকেই সর্বতোভাবে ট্রেন ট্র্যাফিকের জন্য পাওয়া যায়। ডার্নটিসিয়া প্রকল্পের একটি অংশ হিসাবে একটি নতুন যৌথ রেল-সড়ক সেতু নির্মাণাধীন।

২০১১ সালে কিয়েভ শহর প্রশাসন কিয়েভ জন্য একটি নতুন 'আরবান ট্রেন' প্রতিষ্ঠা করে। এই পরিষেবাটি সাধারণত ৪- থেকে ১০ মিনিট অন্তর, সারা দিন ধরে চলে এবং শহরকে একটি বৃত্তাকার পথে ঘিরে রাখে, যা কিয়েভের অভ্যন্তরের শহরতলীগুলিতে পৌঁছনোর জন্যে সহায়ক। এই আরবান ট্রেনের স্টেশন স্টপগুলির অনেকগুলোতেই কিয়েভ মেট্রো এবং ফাস্ট ট্রামের মধ্যে সংযোগ সাধিত হয় ফলে যাত্রীরা সহজেই অন্য পরিবহন ব্যাবস্থা ব্যবহার করতে পারে।

সাবারবান 'এলিক্টিচিকা' ট্রেনগুলি সরকারী মালিকানাধীন ইউক্রেনীয় রেলওয়ের পরিষেবা প্রদান করে। সাবারবান ট্রেন সার্ভিসটি দ্রুত, এবং ট্রাফিক দুর্ঘটনার হিসেবে ভালোরকম নিরাপদ। কিন্তু ট্রেনগুলি নির্ভরযোগ্য নয়, কারণ তারা সময়সূচির থেকে উল্লেখযোগ্যভাবে পিছিয়ে থাকে এবং অপরাধের ক্ষেত্রে নিরাপদ নাও হতে পারে এবং এলিক্টিচিকা ট্রেনের বগিগুলি দুর্বলভাবে রক্ষণাবেক্ষণ করা হয় এবং অফিসের সময়ে অত্যন্ত ভিড় হয়।

কিয়েভ থেকে নির্গত ৫টি রুটঃ 


সঠিক অনুচ্ছেদ শিরোনাম কোনটি?
titleA. অর্থনীতি
titleB. রেলপথ
titleC. রাজনীতি
titleD. স্পোর্টস
উত্তর: titleB
সমগ্র শহর জুরেই আছে মসজিদ, মন্দির, গির্জা। বড় মসজিদ, ভাটি কাশর মসজিদ, ছোট কালীবাড়ি মন্দির, বড় কালীবাড়ি মন্দির, দশভুজা বাড়ি মন্দির, বিশ্বনাথ মন্দির, শিব বাড়ি মন্দির, দুর্গা বাড়ি মন্দির, অনন্তময়ী মন্দির, অনুকূল ঠাকুরের মন্দির, রামকৃষ্ণ মিশন, লোকনাথের আশ্রম, মাসকান্দা পাদ্রি মিশন, গির্জা, গুরুদুয়ারা শিখ, ব্রাহ্ম মন্দির প্রভৃতি রয়েছে এখানে।

সঠিক অনুচ্ছেদ শিরোনাম কোনটি?
titleA. যাতায়াত ব্যবস্থা
titleB. উপসনালয়
titleC. সাংস্কৃতিক প্রতিষ্ঠান
titleD. ভৌগোলিক পরিচিতি
উত্তর: titleB
রোহিঙ্গা জনগোষ্ঠী মূলত সুন্নি ইসলামে অনুসারী যদিও কেউ কেউ সুফিবাদেও বিশ্বাস করে। যেহেতু মায়ানমার সরকার তাদের শিক্ষা গ্রহণের অধিকারের উপর নিষেধাজ্ঞা আরোপ করেছে, তাই অনেকেই মৌলিক ইসলামী শিক্ষাকেই একমাত্র পড়াশুনার বিষয় হিসেবে গ্রহণ করেছে। অধিকাংশ গ্রামেই মসজিদ এবং মাদ্রাসা (ধর্মীয় শিক্ষা প্রতিষ্ঠান) রয়েছে। ঐতিহ্যগতভাবে, পুরুষরা জামাতে এবং মহিলারা বাড়িতেই প্রার্থনা করে থাকে।

সঠিক অনুচ্ছেদ শিরোনাম কোনটি?
titleA. ইতিহাস
titleB. বার্মিজ জান্তা
titleC. রাখাইনে ২০১২ সালের দাঙ্গা
titleD. ধর্ম
উত্তর: titleD
২০১০ সালে কাউন্সিল অফ নিউজিল্যান্ড ইউনিভার্সিটি লাইব্রেরিয়ানস (কনজুল) - ইউনিভার্সিটিস নিউজিল্যান্ডের একটি কমিটি - উন্মুক্ত বৃত্তি সম্পর্কিত একটি বিবৃতি প্রকাশ করে। 

২০১৩ সালে একদল গবেষক, আইনজীবি, গ্রন্থাগারবিদ, গবেষণা অবকাঠামো সরবরাহকারী, প্রযুক্তি পরামর্শদাতা এবং সফটওয়্যার বিকাশকারী একটি উন্মুক্ত গবেষণা সম্মেলনে "তাসমান ঘোষণাপত্র" গঠনের সাথে মুক্ত প্রবেশাধিকার নিয়ে এই দৃষ্টিভঙ্গি নিয়েছিলেন যে "সমাজ [হওয়া উচিত] অর্থনৈতিক, সামাজিক, এবং পরিবেশগত সুবিধার জন্য প্রকাশ্যে অর্থায়িত গবেষণার ফলাফলগুলি প্রবেশাধিকার পেতে এবং পুনরায় তথ্য ব্যবহার করতে সক্ষম" ঘোষণাপত্রে প্রায় ৫০ জন স্বাক্ষরকারী ছিলেন, এতে ইভেন্টে অংশ নেওয়া এবং কয়েকজন যারা সম্মেলনের পরে নিজের নামটি স্বাক্ষর করেছিলেন। তবে ঘোষণাটি নিউজিল্যান্ডের উন্মুক্ত প্রবেশাধিকার ল্যান্ডসস্কেপে কোনও প্রভাব ফেলেনি।

এরপরে স্বতন্ত্র সংরক্ষণাগার বা তথাকথিত 'সবুজ' উন্মুক্ত প্রবেশাধিকার মডেল অনুসরণ করে পৃথক শিক্ষাপ্রতিষ্ঠান তাদের নিজস্ব উন্মুক্ত প্রবেশাধিকার নীতি গ্রহণ করেছে যেখানে কর্মীদের তাদের কাজের সংস্করণগুলি প্রাতিষ্ঠানিক ভাণ্ডারে জমা দেওয়ার জন্য উৎসাহিত করা হয়।


সঠিক অনুচ্ছেদ শিরোনাম কোনটি?
titleA. ক্রিয়েটিভ কমন্স লাইসেন্স
titleB. তৃতীয় সেক্টরে আনুষ্ঠানিক উন্মুক্ত প্রবেশাধিকারের নীতিগুলি
titleC. উন্মুক্ত গবেষণা সংগ্রহস্থল এবং জার্নালগুলি
titleD. নিউজিল্যান্ড সরকার এবং ওপেন অ্যাক্সেস
উত্তর: titleB
১৭৪৪ সালের মার্চে মারাঠারা আবার বাংলা আক্রমণ করে। রঘুজীর প্রধানমন্ত্রী ভাস্কর পণ্ডিত এই অভিযানে মারাঠাদের নেতৃত্ব দেন। এ অভিযানকালে মারাঠারা সুকৌশলে আলীবর্দীর সৈন্যবাহিনীর সঙ্গে সম্মুখসমর এড়িয়ে চলে। ফলে যুদ্ধে তাদেরকে পরাজিত করা সম্ভব হয় নি। অবশেষে নবাব ছলনার আশ্রয় নেন, এবং সন্ধি স্বাক্ষরের জন্য ভাস্কর পণ্ডিতসহ ২২ জন মারাঠা নেতাকে আমন্ত্রণ করে এনে তাদেরকে হত্যা করেন। এর ফলে বাংলায় মারাঠাদের তৃতীয় আক্রমণও ব্যর্থতায় পর্যবসিত হয়।

সঠিক অনুচ্ছেদ শিরোনাম কোনটি?
titleA. তৃতীয় মারাঠা আক্রমণ
titleB. দ্বিতীয় মারাঠা আক্রমণ
titleC. পঞ্চম মারাঠা আক্রমণ
titleD. ফলাফল
উত্তর: titleA
কুদরাত-এ-খুদা ১৯০০ সালের পশ্চিমবঙ্গের বীরভূমের মাড়গ্রামে এক সম্ভ্রান্ত পীর পরিবারে জন্মগ্রহণ করেন। তার পিতা খোন্দকার আব্দুল মুকিদ, মাতা সৈয়দা ফাসিহা খাতুন। তাদের সাত সন্তানের মধ্যে কুদরাত-এ-খুদা ছিলেন দ্বিতীয়। কুদরাত-এ-খুদার নাম রেখেছিলেন কুদরতের পিতার পীর কলকাতার তালতলার হযরত সায়ীদ শাহ মুর্শিদ আল কাদেরী। খোন্দকার আবদুল মুকিত তৎকালীন সময়ে কলকাতা বিশ্ববিদ্যালয় থেকে বিএ পাস করেছিলেন। তিনি সেসময় হাতে গোনা কয়েকজন মুসলিমের মধ্যে ছিলেন, যারা ইংরেজি ভাষা জানত।

সঠিক অনুচ্ছেদ শিরোনাম কোনটি?
titleA. কাজ
titleB. মৃত্যু
titleC. পেশা
titleD. শৈশব
উত্তর: titleD
উহুদ যুদ্ধের পর চতুর্থ মাসে নাজদের বনী কিলাব গোত্রের সরদার আবু বারা আমের ইবন মালেক মদীনায় হযরত রাসূলে কারীমের সা: খিদমতে হাজির হয় । এবং তার নিজের গোত্রের ইসলাম গ্রহণের জন্য একটি দলের আরজ করেন । রাসুল নাজদ গোত্রের ব্যপারে সংশয় প্রকাশ করলেও আবু বারা আমের এই দলের দায়িত্ব নিলে রাসুল রাজি হন এবং মুনজির ইবন আমেরের নেতৃত্বে ৪০ জন মতান্তরে ৭০ জনের একটি দল পাঠান ।

তারা ‘বীরেমাউনা’ নামক স্থানে পৌঁছে তাবু ফেলে অবস্থান করতে থাকেন এবং ইসলামের দাওয়াত সম্বলিত রাসূল সা: পত্র হারাম ইবন মালজানের মাধ্যমে নাজদ গোত্রের প্রধান আমের ইবন তুফাইলের নিকট পৌঁছে দেন। আমের ইবন তুফাইল দূত হারামকে হত্যা করে এবং আসিয়্যা, রা’ল, জাকওয়ান প্রভৃতি গোত্রে নিয়ে মুসলিম দলটির বিরুদ্ধে যুদ্ধের ঘোষণা দিয়ে সবাই বের হয়ে পরে ।

এদিকে তাদের দূত ‍হারাম ইবনে মালজানের ফিরতে দেরী দেখে মুসলমানরা তার খোঁজে বেরিয়ে পড়ে। কিছু দূর যেতেই তারা রা’ল, জাকওয়ান প্রভৃতি গোত্রের মুখোমুখি হয়। নাজদ গোত্রের সবাই ঐক্যবদ্ধভাবে মুসলিম দলটির ওপর আক্রমণ করে এবং মুসলিম বাহিনীর সকলকে হত্যা করে। একমাত্র আমর ইবন উমাইয়া প্রাণে রক্ষা পান। তিনি শত্রু বাহিনীর হাতে বন্দী হন। তাকে আমের ইবন তুফাইলের সামনে আনা হলো। যখন সে জানতে পেল আমর ইবন উমাইয়া মুদার গোত্রের লোক তখন তাকে এই কথা বলে ছেড়ে দিল যে, আমার মায়ের একটি দাস মুক্ত করার মান্নত ছিল। তবে অপমানের চিহ্ন সরূপ তার মাথার সামনের দিকের চুল কেটে দেয়। এই বীরে মাউনার ঘটনায় প্রখ্যাত সাহাবী আমের ইবন ফুহাইরাও শাহাদাত বরণ করেছিলেন। 

সঠিক অনুচ্ছেদ শিরোনাম কোনটি?
titleA. মৃত্যু
titleB. হাবশায় দূত প্রেরন
titleC. বীরে মাউনার খণ্ড যুদ্ধ
titleD. উল্লেখযোগ্য ছাত্র
উত্তর: titleC
ইমরান আহমদ ১৯৪৮ সালের ২২ ফেব্রুয়ারি ভারতের আম্বালায় জন্মগ্রহণ করেন। তার পিতা মরহুম ক্যাপ্টেন রশিদ আহমদ এবং মাতা মরহুম কমরুন নেছা। তার বাড়ি সিলেট জেলার জৈন্তাপুর উপজেলার শ্রীপুরে। তিনি ১৯৬৪ সালে ফৌজদারহাট ক্যাডেট কলেজ থেকে মাধ্যমিক স্কুল সার্টিফিকেট এবং ১৯৬৬ সালে উচ্চ মাধ্যমিক সার্টিফিকেট পরীক্ষায় উত্তীর্ণ হন। তিনি ১৯৬৯ সালে ঢাকা বিশ্ববিদ্যালয় থেকে ভূগোল বিষয়ে স্নাতক সম্মান ডিগ্রি অর্জন করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. জাতীয় সংসদ নির্বাচন-২০১৮
titleC. প্রাথমিক জীবন
titleD. রাজনীতি
উত্তর: titleC
অবসরের পর ইউসুফ আলি সমাজ সংস্কারমূলক কাজে নিয়োজিত হন। রাজশাহীর নূর-আল-ঈমান সমাজ (১৮৮৪), আঞ্জুমানে হেমায়েতে ইসলাম (১৮৯১) এবং রাজশাহী জেলা মুসলমান শিক্ষাসমিতিতে (১৯১৮) তিনি প্রতিষ্ঠাতা সম্পাদক ছিলেন। ১৮৯৯ সালে প্রতিষ্ঠিত রাজশাহীর ফুলার হোস্টেল এবং নওগাঁর মুসলিম হোস্টেল প্রতিষ্ঠায় তিনি সক্রিয় ভূমিকা রেখেছেন। মাসিক নূর-আল-ঈমান (১৯০০), দ্বিমাসিক শিক্ষা সমাচার এবং চতুর্মা‌সিক শিক্ষা সমবায় (১৯১৯) পত্রিকার তিনি সম্পাদক ছিলেন।

সঠিক অনুচ্ছেদ শিরোনাম কোনটি?
titleA. সাহিত্য
titleB. প্রারম্ভিক জীবন
titleC. সমাজ সংস্কার
titleD. কর্মজীবন
উত্তর: titleC
২০১১ সালের আদম শুমারি অনুসারে বনগাঁয়ের জনসংখ্যা ছিল ৩৩০,২৮৭ জন, যার মধ্যে ২৬৫,৫২৬ জন গ্রামীণ এবং ৬৪,৭৬১ জন শহুরে ছিল। এখানে ১৬৯,২১৬ (৫১%) পুরুষ এবং ১৬১,০৭১ (৪৯%) মহিলা ছিল। জনসংখ্যা ৬ বছরের নিচে ছিল ২৯,২২৮ জন। তফশিলী জাতির মানুষের সংখ্যা ছিল ১৬২,২৮১ (৪৯.১৩%) জন এবং তপশিলী উপজাতির মানুষের সংখ্যা ছিল ১৪,৪৩২ (১.৭৬%) জন।

২০০১ সালের আদমশুমারি অনুসারে বনগাঁ ব্লকের জনসংখ্যা ছিল ৩০০,৪১৮ জন, এর মধ্যে পুরুষ ১৭৭,৫১৫ জন এবং ১৬৬,৪৫৯ জন মহিলা ছিলেন।

গাইঘাটা সমষ্টি উন্নয়ন ব্লকের জনগণনা শহরগুলি হল (বন্ধনীতে ২০১১ সালের আদমশুমারি): চাঁদপাড়া, (৭,১১৩), ছেকাটি (৪,৯৯৫), সোনাটিকরি (৭, ৯৯৯), ধকুরিয়া (১০,১৬৫), চিকানপাড়া (৯,৯৯৪), শিমুলপুর (২০,৮০৩) এবং বড়া (৫,১৭২)।

গাইঘাটা সমষ্টি উন্নয়ন ব্লকের বৃহত গ্রামগুলি হল (বন্ধনীতে ২০১১ আদমশুমারি): হংসপুর (৪,১১৩), পাটাবুকা (৪,৮8৫), ধর্মপুর (৫,০৯০), জলেশ্বর (৫,৬০২), নারিকেলা (৫,২২২), রামপুর (৭,৯৩৬), ইছাপুর (৫,৯৯৯) করোলা (৪,১২৭), বকচারা (৫,৭৪৫), ফুলসারা (৮,৭১৬), মন্ডলপাড়া (৫,৬০৭), আঙরাইল (৭,৯৭৮), বর্নগড়িয়া (৪,৭৮৯), বিষ্ণুপুর (৪,১১৯), বারাসাত (৭,৪৪১), পাঁচপোতা (৮,৩১২) এবং রামনগর (৪,৩১২)। (২০১১ এর আদমশুমারিতে ঠাকুরনগর স্থান হিসাবে চিহ্নিত করা হয়নি)।

গাইঘাটা সমষ্টি উন্নয়ন ব্লকের অন্যান্য গ্রামগুলির মধ্যে রয়েছে (বন্ধনীতে ২০১১ আদমশুমারি): গাইঘাটা (৩,৮৭৮) এবং মণিখিরা (২,৯৮৮)।

উত্তর ২৪ পরগনা জেলা'সহ গাইঘাটা সমষ্টি উন্নয়ন ব্লক ঘনবসতিপূর্ণ, মূলত পূর্ব পাকিস্তান (পরবর্তী বাংলাদেশ) থেকে আগত শরণার্থীদের আগমন ১৯৭১ সালে প্রতি কিলোমিটার ২,১৮২ জনসংখ্যার ঘনত্বের সাথে পশ্চিমবঙ্গে কলকাতা ও হাওড়ার পরে প্রতি বর্গ কিমি ঘনত্বের ক্ষেত্রে এটি তৃতীয় এবং ভারতে ২০ তম ছিল। [ উত্তর চব্বিশ পরগনার জেলা মানব উন্নয়ন প্রতিবেদন অনুসারে, "জেলায় নগরায়নের দ্রুত বৃদ্ধি দ্বারা আংশিকভাবে উচ্চ ঘনত্বেরও ব্যাখ্যা দেওয়া হয়েছে। ১৯৯১ সালে জেলার নগর জনসংখ্যার হার ৫১.২৩ হয়েছে। "

দশকের জনসংখ্যা বৃদ্ধি হার (%)
২০০১-২০১১ সালে গাইঘাটা সমষ্টি উন্নয়ন ব্লকের জনসংখ্যার দশকের বৃদ্ধির হার ছিল ৯.৮৮%। ১৯৯১-২০০১ সালে গাইঘাটা সমষ্টি উন্নয়ন ব্লকে জনসংখ্যার দশকের বৃদ্ধির পরিমাণ ছিল ১৭.৭৯%।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. স্বাক্ষরতা
titleC. ভূগোল
titleD. মৎস্য চাষ
উত্তর: titleA
ফ্যালকন ৯ ফুল থ্রাস্টের বিবরনী এবং বৈশিষ্ট্য নিম্নরূপ:

ফুল থ্রাস্ট ফ্যালকন ৯ একটি ৪.৫ মিটার দীর্ঘ ইন্টারস্টেজ ব্যবহার করে, যা ফ্যালকন ৯ ভি১.১ ইন্টারস্টেজের তুলনায় আরও দীর্ঘ এবং শক্তিশালী।  এর রয়েছে একটি "কম্পোজিট কাঠামো যা অ্যালুমিনিয়াম হানিকম্ব কোর এবং একটি কার্বন ফাইবার শীট পাইলস দ্বারা বেষ্টন এর সমন্বয়ে গঠিত।"। রকেটের সামগ্রিক দৈর্ঘ্য ৭০ মিটার এবং জ্বালানী সহকারে মোট ভর ৫৪, ৯০০ কেজি.

সঠিক অনুচ্ছেদ শিরোনাম কোনটি?
titleA. উদ্বোধনী ফ্লাইট
titleB. উন্নয়ন
titleC. পরীক্ষা
titleD. রকেটের বৈশিষ্ট্য সমূহ
উত্তর: titleD
ষোড়শ শতাব্দীতে কোহিনূর মালওয়ার রাজাদের অধিকারে ছিল এবং পরবর্তীকালে তা মোগল সম্রাটদের হাতে আসে এবং সম্রাট শাহজাহান নির্মিত ময়ূর সিংহাসনের শোভা বর্ধন করে। মোগল সাম্রাজ্য যখন বিক্ষিপ্ত ও ধ্বংসের দ্বারপ্রান্তে তখন নাদির শাহকে আমন্ত্রণ জানানো হয় মুসলিম শাসনের গৌরবোজ্জ্বল দিন ফিরিয়ে আনতে সহায়তা করতে। কিন্তু তাকে প্রতিশ্রুত অর্থ না দিয়ে প্রতারণার আশ্রয় নেয়া হয়। কৌশলে তিনি মোগলদের কাছ থেকে কোহিনূর উদ্ধার করে নিয়ে যান ইরানে। কোহিনূর নামটিও নাদির শাহের দেয়া। নাদির শাহ নিহত হবার পর কোহিনূর আসে আফগানিস্তান সম্রাট হুমায়ুনের পুত্রের কাছে। 
সঠিক অনুচ্ছেদ শিরোনাম কোনটি?
titleA. ব্রিটিশ কর্তৃক অধিগ্রহণ
titleB. মালিকানা বিরোধ
titleC. শিখ কর্তৃক অধিগ্রহণ
titleD. ইতিহাস
উত্তর: titleD